Corvus cornix
Corvus cornix Animalia — Chordata Classis : Aves  Ordo : Passeriformes  Familia : Corvidae  Genus : Corvus  Species : C. cornix  Corvus cornix  (Linnaeus, 1758)   Territorium Corvus cornix est species avium familiae Corvidarum, quae per Europam septentrionalem, orientalem, austro-orientalemque, atque in partibus Asiae occidentalis habitat. Quae est avis corpore cinereo, sed capite, oculis, rostro, gula, alis, cauda, femore, pedibusque nigris. Sicut alii Corvidae, omnibus vescitur. Ante annum 2002, varietas speciei Corvi corones habebatur et Corvus corone cornix nominabatur.